
Kohanimenõukogu koosolek
PROTOKOLL nr 137
	

	15.06.2026 nr 13-4/93



Tallinn

Algus kell: 15.30				lõpp kell: 16.40

Juhatas: Hardi Alliksaar
Protokollis: Margit Mitt
Võtsid osa: Tiina Laansalu, Jaanis Lill, Mall Leht, Taavi Pae, Peeter Päll, Evar Saar, Kertu Uibo, Marko Vainu
Puudusid: Raivo Aunap, Martin Kulp, Reet Ortus, Uudo Timm, Ilmar Tomusk


PÄEVAKORD:

1. Kohanime määramine sillale – Margit Mitt
2. Mitteametlike kohanimede kinnitamine – Mall Leht
3. Ülevaade ÜRO kohanimeekspertide (UNGEGN) Balti jaotise istungist – Peeter Päll

1. Kohanime määramine sillale

Margit Mitt annab teada, et Tallinna Linnaplaneerimise Amet palub kohanimenõukogu arvamust sillale nime määramise osas.
SA Eesti Kunstimuuseum tegi Tallinna Linnavalitsuse nimekomisjonile ettepaneku muuta Pallasti silla nimi Kumu sillaks. Tallinna Linnavalitsuse nimekomisjon arutas ülaltoodud teemat 22. aprillil 2026 toimunud koosolekul. Nimekomisjon otsustas taotleja ettepanekut toetada. Nimekomisjon leidis, et Kumu on oluline maamärk kogu Eesti kontekstis ja sillale muuseumi järgi nime määramine aitaks nime põlistada. Silla nime muutmine võib aidata kaasa muuseumi leitavusele, kuna silda ületav tee on üks juurdepääsutee muuseumini. Ühtlasi sobituks Kumu silla nimi vahetus läheduses asuva Kumu bussipeatusega. Samuti toetab nime muutmist Lasnamäe Linnaosa Valitsus, mille haldusüksusel nimeobjekt asub.

Kohanimenõukogu liikmed toetavad Pallasti silla nime muutmist Kumu sillaks.

OTSUSTATI: Kohanimenõukogu liikmed toetavad Pallasti silla nime muutmist Kumu sillaks.

2. Mitteametlike kohanimede kinnitamine

Mall Leht teeb ettepaneku arutada mitteametlikke kohanimesid vastavalt lisatud dokumendile: KNN Ettepanekud mitteametlikud kohanimed alates 10.06.2025
Teemat arutati 09.10.2025 kohanimenõukogu koosolekul. Mitteametlike kohanimede ettepanekute läbivaatamiseks moodustati töögrupp, kuhu kuuluvad Mall Leht, Peeter Päll, Evar Saar, Raivo Aunap, Marko Vainu ja Kertu Uibo.
Töögrupp vaatas kohanimede ettepanekud läbi ja esitab kohanimenõukogule kinnitamiseks 137 mitteametliku kohanime.

Kohanimenõukogu liikmed tegid esitatud ettepanekute osas järgmise täpsustuse:
· Kinnitada üldnimetajana mitteametlikuks esikohanimeks Laeva soo. 
· Nimi sobib pigem rühma nimeks soostikule rühma nimena, detailsemad nimed soostikus määratakse hiljem;

Margit Mitt teeb ettepaneku kinnitada esitatud mitteametlikud kohanimed. 

Kohanimenõukogu liikmed nõustuvad ettepanekuga.

OTSUSTATI: kinnitada esitatud mitteametlikud kohanimed (lisa).

3.	Ülevaade ÜRO kohanimeekspertide (UNGEGN) Balti jaotise

Peeter Päll ja Tiina Laansalu osalesid 15.-17.aprillil 2026 Riias toimund ÜRO kohanimeekspertide Balti jaotise 24. istungil. Dokumendid on kättesaadavad Balti jaotise veebilehel. 

Peeter Päll tegi istungil ettekande soome-ugri kohanimedest eestikeelses kasutuses, Tiina Laansalu tegi ettekande pühendusnimedest Eestis. 

Järgmine Balti jaotise kohtumine toimub Eestis sügisel 2027. aastal. 

UNGEGNi järgmine istung toimub 26.- 30.04.2027 New Yorgis. 

Eesti Keele Instituut kolib aasta lõpus Noblessneri kvartalisse, loodusmajja Taru.

[bookmark: _Hlk178157083]OTSUSTATI: võtta info teadmiseks.

